PREHĽAD TERMÍNOV PRIJÍMACIEHO KONANIA

**Zverejnenie kritérií prijatia na jednotlivé odbory SŠ:**

**a) do 1. februára 2018 na odbory s talentovými skúškami**

**b) do 31. marca 2018 na ostatné odbory SŠ**

**Odovzdanie vyplnených prihlášok žiakov riaditeľovi školy:**

**a) do 20. februára 2018 na odbory s talentovými skúškami**

**b) do 10. apríla 2018 na ostatné odbory SŠ**

**Odoslanie prihlášok na SŠ (zabezpečuje ZŠ):**

**a) do 28. februára 2018 na odbory s talentovými skúškami**

**b) do 20. apríla 2018 na ostatné odbory SŠ**

**PRIJÍMACIE SKÚŠKY – TERMÍNY:**

**a) talentové – v termíne od 25. marca do 15. apríla 2018**

**b) 1. kolo ( vrátane osemročných gymnázií)**

**I. termín: 14. máj 2018**

**II. termín: 17. máj 2018**

**c) 2. kolo 19. jún 2018**

ĎALŠIE INFO:

Uchádzač alebo zákonný zástupca maloletého uchádzača môže podať **dve prihlášky na vzdelávanie na dve stredné školy alebo na dva odbory vzdelávania tej istej strednej školy.**

V odôvodnených prípadoch môže podať ďalšie dve prihlášky na odbory vzdelávania s talentovými skúškami a ďalšiu prihlášku na druhé kolo prijímacieho konania.

**Podmienkou prijatia uchádzača na vzdelávanie je, že uchádzač nie je žiakom inej strednej školy.**

P**ozvánky** na prijímacie skúšky odošle riaditeľ SŠ najneskôr **5 dní pred ich termínom.**

SŠ zverejnení výsledky obidvoch termínov 1. kola do troch pracovných dní odo dňa konania každého termínu.

Každý uchádzač po zverejnení zoznamu prijatých uchádzačov musí dostať od riaditeľa SŠ **rozhodnutie o prijatí** či **neprijatí na štúdium**.

Proti rozhodnutiu riaditeľa strednej školy **o neprijatí** sa môže uchádzač alebo zákonný zástupca maloletého odvolať v lehote **do 5 dní odo dňa doručenia rozhodnutia**. Proti rozhodnutiu o neprijatí riaditeľa cirkevnej strednej školy alebo riaditeľa súkromnej strednej školy môže uchádzač alebo zákonný zástupca maloletého uchádzača podať žiadosť o preskúmane rozhodnutia **do 15 dní odo dňa doručenia rozhodnutia.** SŠ vydá informáciu o konaní **2. kola prijímacích skúšok** najneskôr do **6. júna 2018.**

Uchádzač, ktorý nie je žiakom ZŠ si podáva prihlášku priamo na vybranú SŠ.

Uchádzač so **ZPS** (zmenenou pracovnou schopnosťou) pripojí k prihláške **rozhodnutie lekárskej posudkovej komisie o schopnosti študovať daný odbor.**

Uchádzač so ZPS je prijatý prednostne v prípade rovnakej úspešnosti s iným uchádzačom.

Riaditeľ SŠ pri prijímaní berie do úvahy aj výsledky dosiahnuté v Celoslovenskom testovaní žiakov 9. ročníkov ZŠ (Testovanie 9, bývalý Monitor 9).

K prihláške je možné priložiť **doklad o úspešnej účasti v predmetovej olympiáde alebo súťaži,** ktorá súvisí so štúdiom vybraného odboru.